
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 746 

1 Απριλίου 2013 


ΑΠΟΦΑΣΕΙ Σ 

Αριθμ. Φ2-806 

Ενσωμάτωση της Οδηγίας 2009/34/ΕΚ του Ευρωπαϊκού 
Κοινοβουλίου και του Συμβουλίου της 23ης Απριλίου 
2009 σχετικά με τις κοινές διατάξεις για τα όργανα 
μετρήσεως και τις μεθόδους μετρολογικού ελέγχου. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις παραγράφους Ια και 3 του άρθρου 2 του 
Ν. 1338/1983 «Εφαρμογή του Κοινοτικού Δικαίου» (ΦΕΚ 
34/Α'/17-03-1983) όπως τροποποιήθηκε με το άρθρο 6 
του Ν. 1440/84 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Ανθρακος και Χάλυβος και του Οργανισμού 
Εφοδιασμού ΕΨΒΑΤΟΜ» (ΦΕΚ 70/Α721-05-1984) και τις 
διατάξεις του άρθρου 65 του Ν. 1892/1990 (Α' 101), 

2. Το Π.Δ. 85/2012 (ΦΕΚ 141 /Α721-06-2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών», 

3. Το Π.Δ. 86/2012 (ΦΕΚ 141/Α721-06-2012) «Διορισμός 
Υπουργών, Αναπληρωτών Υπουργών και Υφυπουργών», 

4. Την υπ’ αριθμ. 30376/Δ106721/2012 κοινή απόφαση 
του Πρωθυπουργού και του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
«Ανάθεση αρμοδιοτήτων στον Υφυπουργό Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων Αθανάσιο Σκορδά» (ΦΕΚ 2094/Β'/12) 

5. Την Οδηγία 2009/34/ΕΚ του Ευρωπαϊκού Κοινο¬ 
βουλίου και του Συμβουλίου της 23ης Απριλίου 2011, 
η οποία έχει δημοσιευθεί στην Ελληνική Γλώσσα στην 
Επίσημη Εφημερίδα των Ευρωπαϊκών Κοινοτήτων της 
28ης Απριλίου 2009 (1106, σελ. 7 έως 24) 

6. Το γεγονός ότι από την παρούσα Απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Η παρούσα κοινή υπουργική απόφαση εκδίδεται με 
σκοπό τη συμμόρφωση της Ελληνικής Νομοθεσίας προς 
τις διατάξεις της υπ’ αριθμ. 2009/34/ΕΚ Οδηγίας του 


Ευρωπαϊκού Κοινοβουλίου και του Συμβουλίου της 23ης 
Απριλίου 2011, η οποία έχει δημοσιευθεί στην Ελληνι¬ 
κή Γλώσσα στην Επίσημη Εφημερίδα των Ευρωπαϊκών 
Κοινοτήτων της 28ης Απριλίου 2009 (Ι_ 106, σελ. 7 έως 
24) «Σχετικά με τις κοινές διατάξεις για τα όργανα με¬ 
τρήσεως και τις μεθόδους μετρολογικού ελέγχου» και 
κατάργηση του Π.Δ. 1156/81 «Περί οργάνων μετρήσεως 
και μεθόδων μετρολογικού ελέγχου» όπως ισχύει. 

ΚΕΦΑΛΑΙΟ I - ΒΑΣΙΚΕΣ ΑΡΧΕΣ 
Αρθρο 2 

1. Η παρούσα κοινή υπουργική απόφαση εφαρμόζεται: 

α) στα όργανα όπως αυτά ορίζονται στην παράγραφο 2 

β) στις μονάδες μετρήσεως, στην εναρμόνιση των 

μεθόδων μετρήσεως και μετρολογικού ελέγχου και, 
ενδεχομένως, στα αναγκαία για την εφαρμογή τους 
μέσα και 

γ) στις προδιαγραφές, στη μέθοδο μετρήσεως, στο 
μετρολογικό έλεγχο καθώς και στη σήμανση ποσοτήτων 
προσυσκευασμένων προϊόντων. 

2. Για τους σκοπούς της παρούσας κοινής υπουργικής 
απόφασης νοούνται ως «όργανα» τα όργανα μετρήσεως, 
τα συστατικά μέρη αυτών των οργάνων μετρήσεως, οι 
πρόσθετες συσκευές καθώς και ο εξοπλισμός μετρήσεως. 

3. Επιτρέπεται η διάθεση στην αγορά και η χρήση 
οργάνου ή προϊόντος που αναφέρεται στην παράγρα¬ 
φο 1 εφοδιασμένου με σήματα ή/και σύμβολα ΕΚ υπό 
τους όρους που προβλέπονται στην παρούσα υπουργική 
απόφαση και στις ειδικές Οδηγίες που αφορούν το εν 
λόγω όργανο ή προϊόν. 

4. Στην Έγκριση τύπου ΕΚ και στον Αρχικό Έλεγχο 
ΕΚ προσδίδεται η ίδια αξία όπως και στις αντίστοιχες 
εθνικές πράξεις. 

5. Οι ειδικές Οδηγίες, που αφορούν τα θέματα που 
αναφέρονται στην παράγραφο 1, καθορίζουν: 

• ιδίως τις μετρολογικές διαδικασίες και ιδιότητες και 
τις τεχνικές προδιαγραφές σχεδιασμού και λειτουργίας, 
σχετικά με τα όργανα που αναφέρονται στην παράγρα¬ 
φο 1 στοιχείο α), 

• τις απαιτήσεις σχετικά με την παράγραφο 1 στοι¬ 
χεία β) και γ). 

6. Οι ειδικές Οδηγίες μπορούν να καθορίζουν την ημε¬ 
ρομηνία κατά την οποία οι κοινοτικές διατάξεις αντικα¬ 
θιστούν τις ισχύουσες εθνικές διατάξεις. 

ΚΕΦΑΛΑΙΟ II - ΕΓΚΡΙΣΗ ΤΥΠΟΥ ΕΚ 
Άρθρο 3 

1. Η Έγκριση τύπου ΕΚ χορηγείται, για κάθε όρ¬ 
γανο που πληροί τις προδιαγραφές της παρούσας 
οδηγίας και των σχετικών ειδικών Οδηγιών, κατόπιν 
αίτησης του κατασκευαστή ή του εντολοδόχου του 
εγκατεστημένου εντός της Ευρωπαϊκής Ένωσης από 
τη Δ/νση Μετρολογίας της Γεν. Γραμματείας Εμπορί¬ 
ου, του Υπουργείου Ανάπτυξης, Ανταγωνιστικότητας, 
Υποδομών, Μεταφορών και Δικτύων, εφόσον για τη 
συγκεκριμένη κατηγορία οργάνων είναι διαθέσιμος ο 
απαιτούμενος εξοπλισμός ελέγχου από την ως άνω 
υπηρεσία, ή από εξουσιοδοτημένα από αυτήν εργα¬ 
στήρια. Η διαδικασίαΈγκρισης τύπου ΕΚ περιγράφεται 
λεπτομερώς στο ΠΑΡΑΡΤΗΜΑ I του άρθρου 22 της 
παρούσας κοινής υπουργικής απόφασης. 

2. Η χορήγηση Έγκρισης τύπου ΕΚ σε όργανα συνιστά 
την αποδοχή τους για τη διενέργεια Αρχικού Ελέγχου 
ΕΚ και, στην περίπτωση που δεν απαιτείται Αρχικός 
Έλεγχος ΕΚ, με τη δυνατότητα διάθεσή τους στην αγο¬ 
ρά ή/και θέσεώς τους σε χρήση. Αν η (οι) ειδική(-ές) 
Οδηγία(-ες) που αφορά(-ούν) μια κατηγορία οργάνων 
απαλλάσσει την εν λόγω κατηγορία από την έγκριση 
τύπου ΕΚ, τα όργανα της κατηγορίας αυτής γίνονται 
απευθείας δεκτά για τον Αρχικό Έλεγχο ΕΚ. 

3. Για το ίδιο όργανο, μπορεί να υποβληθεί αίτηση για 
Έγκριση τύπου ΕΚ μόνο σε ένα κράτος μέλος. Η αίτηση 
για Έγκριση Τύπου ΕΚ που υποβάλλεται στη Διεύθυν¬ 
ση Μετρολογίας της Γεν. Γραμματείας Εμπορίου, του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων θα πρέπει να συνοδεύεται 
με Δήλωση του κατασκευαστή ή του εντολοδόχου του 
εγκατεστημένου εντός της Ευρωπαϊκής Ένωσης ότι δεν 
έχει υποβληθεί αίτηση Έγκρισης τύπου ΕΚ σε άλλο 
κράτος μέλος για το ίδιο όργανο. 

4. Όταν χορηγείται Έγκριση Τύπου ΕΚ, η ως άνω 
Υπηρεσία λαμβάνει τα αναγκαία μέτρα προκειμένου 
να ενημερώνεται για κάθε τροποποίηση ή προσθήκη 
στο εγκεκριμένο πρότυπο, ενημερώνοντας σχετικά τα 
υπόλοιπα κράτη μέλη. 

Εφόσον οι τροποποιήσεις ή προσθήκες σε εγκεκρι¬ 
μένο πρότυπο επηρεάζουν ή μπορεί να επηρεάσουν τα 
αποτελέσματα των μετρήσεων ή τις προϋποθέσεις που 
προβλέπονται για τη χρήση του οργάνου, χορηγείται 
συμπληρωματική Έγκριση Τύπου ΕΚ. 

Ωστόσο, στην περίπτωση ενός τροποποιημένου τύπου 
οργάνου, αντί μιας προσθήκης στην πρωτότυπη Έγκριση 
Τύπου ΕΚ, χορηγείται μία νέα Έγκριση Τύπου ΕΚ, εφόσον 
το υπόδειγμα οργάνου έχει τροποποιηθεί ή προσαρ¬ 
μοστεί σύμφωνα με τις διατάξεις της παρούσας κοινής 
υπουργικής απόφασης ή της σχετικής ειδικής Οδηγίας, 
με τέτοιο τρόπο, ώστε το τροποποιημένο υπόδειγμα 
οργάνου θα μπορούσε να εγκριθεί μόνο σύμφωνα με 
τις νέες διατάξεις. 

Αρθρο 4 

Όταν χορηγείται Έγκριση τύπου ΕΚ για βοηθητικό 
εξοπλισμό, η έγκριση προσδιορίζει: 

α) τους τύπους οργάνων στα οποία ο εξοπλισμός 
αυτός μπορεί να προστεθεί ή να ενσωματωθεί 

β) τις γενικές συνθήκες της συνολικής λειτουργίας 
των οργάνων για τις οποίες έχουν εγκριθεί. 


Άρθρο 5 

1. Η Διεύθυνση Μετρολογίας της Γεν. Γραμματείας 
Εμπορίου, του Υπουργείου Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων χορηγεί 
Πιστοποιητικό Εγκρίσεως τύπου ΕΚ, όταν ένα όργανο 
έχει υποστεί με επιτυχία την εξέταση για την Έγκριση 
τύπου ΕΚ που προβλέπεται από την παρούσα υπουρ¬ 
γική απόφαση και από τις ειδικές Οδηγίες της ΕΕ που 
αφορούν το όργανο αυτό. 

2. Ο ενδιαφερόμενος, στον οποίο διαβιβάζεται το πι¬ 
στοποιητικό αυτό, οφείλει, στις περιπτώσεις που προ- 
βλέπονται από το άρθρο 12 της παρούσας ή από ειδική 
Οδηγία της ΕΕ, ή από λοιπές περιπτώσεις, να τοποθε¬ 
τήσει ο ίδιος ή να μεριμνήσει για την τοποθέτηση του 
σήματος εγκρίσεως ΕΚ, που αναφέρεται στο πιστο¬ 
ποιητικό, σε κάθε όργανο, που είναι σύμφωνο προς το 
εγκεκριμένο πρότυπο. 

Αρθρο 6 

1. Η διάρκεια ισχύος της Εγκρίσεως Τύπου ΕΚ είναι 
δεκαετής. Δύναται να παρατείνεται για διαδοχικές πε¬ 
ριόδους δέκα ετών. Ο αριθμός των οργάνων που μπο¬ 
ρούν να κατασκευαστούν σύμφωνα με το εγκεκριμένο 
πρότυπο δεν είναι περιορισμένος. 

Οι Εγκρίσεις Τύπου ΕΚ που χορηγούνται βάσει δια¬ 
τάξεων της παρούσας κοινής υπουργικής απόφασης 
και ειδικής Οδηγίας δεν μπορούν να παραταθούν πέ¬ 
ραν της ημερομηνίας ενάρξεως της ισχύος οιασδήποτε 
τροποποιήσεως ή προσαρμογής των κοινοτικών αυτών 
διατάξεων, στις περιπτώσεις κατά τις οποίες οι εν λόγω 
Εγκρίσεις Τύπου ΕΚ δεν θα μπορούσαν να χορηγηθούν 
σύμφωνα με τις νέες αυτές διατάξεις. 

Όταν ηΈγκριση Τύπου ΕΚ δεν παραταθεί, τα εν χρήσει 
όργανα θεωρούνται παρ’ όλα αυτά εγκεκριμένα. 

2. Όταν χρησιμοποιούνται νέες τεχνικές που δεν προ- 
βλέπονται από μια ειδική Οδηγία της ΕΕ, μπορεί να χο- 
ρηγηθείΈγκριση Τύπου ΕΚ περιορισμένης ισχύος, έπειτα 
από προηγούμενη διαβούλευση με τα άλλα κράτη μέλη. 

Η έγκριση αυτή μπορεί να περιλαμβάνει τους εξής 
περιορισμούς: 

α) περιορισμό του αριθμού των οργάνων για τα οποία 
χορηγείται η έγκριση 

β) υποχρέωση κοινοποιήσεως των τόπων εγκαταστά- 
σεως στις αρμόδιες αρχές 

γ) περιορισμό της χρήσης 

δ) ειδικούς περιορισμούς σχετικά με τη χρησιμοποι¬ 
ούμενη τεχνική. 

Η περιορισμένη αυτή έγκριση μπορεί, πάντως, να χο¬ 
ρηγείται μόνο: 

α) αν η ειδική Οδηγία της ΕΕ γί αυτή την κατηγορία 
οργάνων έχει αρχίσει να ισχύει· 

β) αν δεν υπερβαίνει τα μέγιστα ανεκτά σφάλματα που 
καθορίζονται από τις ειδικές Οδηγίες της ΕΕ. 

Η διάρκεια ισχύος παρόμοιας έγκρισης δεν μπορεί 
να υπερβαίνει τα δύο χρόνια. Μπορεί να παραταθεί για 
τρία χρόνια το πολύ. 

3. Όταν έχει χορηγηθεί Έγκριση Τύπου ΕΚ περιο¬ 
ρισμένης ισχύος που αναφέρεται στην παράγραφο 2 
του παρόντος άρθρου, η Αρμόδια Υπηρεσία υποβάλλει 
αίτηση για την ενδεχόμενη προσαρμογή των ΠΑΡΑΡ¬ 
ΤΗΜΑΤΩΝ I και II του άρθρου 22 της παρούσας κοινής 
υπουργικής απόφασης και των ειδικών Οδηγιών της ΕΕ 
στην τεχνολογική πρόοδο, σύμφωνα με τη διαδικασία 

που αναφέρεται στο άρθρο 18 παράγραφος 2, όταν 
κρίνει ότι μια νέα τεχνική έχει αποδειχθεί ικανοποιητική. 

Αρθρο 7 

Όταν για μια κατηγορία οργάνων που ανταποκρίνο- 
νται στις προδιαγραφές μιας ειδικής Οδηγίας της ΕΕ 
δεν απαιτείται η Έγκριση Τύπου ΕΚ, ο κατασκευαστής 
θέτει, με ευθύνη του, στα όργανα αυτής της κατηγορίας 
το ειδικό σήμα που περιγράφεται στο ΠΑΡΑΡΤΗΜΑ I 
σημείο 3.3. 

Αρθρο 8 

1. Η Έγκριση Τύπου ΕΚ μπορεί να ανακληθεί στις πα¬ 
ρακάτω περιπτώσεις: 

α) αν τα όργανα για τα οποία χορηγήθηκε η έγκριση 
δεν είναι σύμφωνα με το εγκεκριμένο πρότυπο ή με τις 
διατάξεις της ειδικής Οδηγίας της ΕΕ που τα αφορά 1 

β) αν οι μετρολογικές ιδιότητες που καθορίζονται στο 
πιστοποιητικό εγκρίσεως ή οι διατάξεις του άρθρου 6 
παράγραφος 2 δεν τηρούνται 1 

γ) εάν διαπιστώνεται ότι ηΈγκριση χορηγήθηκε αντι¬ 
κανονικά. 

2. Η Αρμόδια Υπηρεσία η οποία χορήγησε Έγκριση 
Τύπου ΕΚ οφείλει να την ανακαλέσει αν τα κατασκευ- 
ασθέντα, προς το εγκριθέν πρότυπο, όργανα παρου¬ 
σιάζουν στη χρήση ελάττωμα γενικής φύσεως το οποίο 
τα καθιστά ακατάλληλα για τη σκοπούμενη χρήση τους. 

3. Αν η Αρμόδια Υπηρεσία που χορήγησε Έγκριση 
τύπου ΕΚ πληροφορηθεί από άλλο κράτος μέλος ότι 
συντρέχει μία εκ των περιπτώσεων που προβλέπονται 
από τις παραγράφους 1 και 2, λαμβάνει επίσης, κατόπιν 
διαβουλεύσεως με το εν λόγω κράτος μέλος, τα μέτρα 
που προβλέπονται στις παραγράφους αυτές. 

4. Όταν διαπιστώνεται ότι συντρέχει η περίπτωση της 
παραγράφου 2, η Αρμόδια Υπηρεσία μπορεί να αναστεί- 
λει τη θέση σε κυκλοφορία στην αγορά και τη θέση σε 
λειτουργία των οργάνων μέχρι νεωτέρας ειδοποιήσεως. 

Ενημερώνει αμέσως σχετικά τα άλλα κράτη μέλη και 
την Κομισιόν, καθορίζοντας τους λόγους επί των οποίων 
βασίσθηκε η απόφασή του. 

Η ίδια διαδικασία εφαρμόζεται και στις περιπτώσεις 
που προβλέπει η παράγραφος 1 για τα όργανα που 
έχουν απαλλαγεί από τον Αρχικό Έλεγχο ΕΚ, αν ο κα¬ 
τασκευαστής, αφού ειδοποιηθεί δεόντως, δεν τα κα¬ 
ταστήσει σύμφωνα με το εγκεκριμένο πρότυπο ή με 
τις απαιτήσεις της ειδικής οδηγίας η οποία τα αφορά. 

5. Αν η Αρμόδια Υπηρεσία η οποία χορήγησε την 
έγκριση τύπου ΕΚ αμφισβητεί την ύπαρξη της περι- 
πτώσεως της παραγράφου 2, περί της οποίας έλαβε 
γνώση, ή το βάσιμο των ληφθέντων μέτρων δυνάμει 
των διατάξεων της παραγράφου 4, τα ενδιαφερό¬ 
μενο κράτη μέλη επιφορτίζονται με τη ρύθμιση της 
διαφοράς. 

Η Κομισιόν τηρείται ενήμερη. Προβαίνει, εφόσον εί¬ 
ναι αναγκαίο, στις κατάλληλες διαβουλεύσεις ώστε να 
επιτευχθεί διευθέτηση. 

ΚΕΦΑΛΑΙΟ III - ΑΡΧΙΚΟΣ ΕΛΕΓΧΟΣ 

Αρθρο 9 

1. Ο Αρχικός Έλεγχος ΕΚ συνίσταται στην εξέταση και 
στην επιβεβαίωση της συμμόρφωσης ενός καινούριου 
οργάνου ή ενός ανακαινισμένου οργάνου προς το εγκε¬ 
κριμένο πρότυπο ή/και προς τις διατάξεις της παρούσας 


κοινής υπουργικής απόφασης και των ειδικών Οδηγιών 
της ΕΕ που το αφορούν. Η εξέταση αυτή πιστοποιείται 
με το σήμα Αρχικού Ελέγχου ΕΚ, όπως περιγράφεται 
λεπτομερώς στο ΠΑΡΑΡΤΗΜΑ II του άρθρου 22 της 
παρούσας κοινής υπουργικής απόφασης. 

2. Ο Αρχικός Έλεγχος ΕΚ των οργάνων δύναται να 
πραγματοποιείται κατά τρόπο διαφορετικό από τον 
έλεγχο κατά μονάδα, στις περιπτώσεις που προβλέ- 
πονται από τις ειδικές οδηγίες και σύμφωνα με τις 
θεσπισθείσες διαδικασίες. 

3. Εφόσον ο εξοπλισμός ελέγχου που διαθέτει η 
Διεύθυνση Μετρολογίας της Γεν. Γραμματείας Εμπο¬ 
ρίου, του Υπουργείου Ανάπτυξης, Ανταγωνιστικότητας, 
Υποδομών, Μεταφορών και Δικτύων ή τα, από αυτήν, 
εξουσιοδοτημένα εργαστήρια είναι επαρκής, η ως άνω 
Υπηρεσία προβαίνει στον Αρχικό Έλεγχο ΕΚ των ορ¬ 
γάνων τα οποία εμφανίζονται ότι έχουν τις μετρολογι- 
κές ιδιότητες και πληρούν τις τεχνικές προδιαγραφές 
κατασκευής και λειτουργίας, όπως αυτές καθορίζονται 
με τις ειδικές Οδηγίες της ΕΕ που αφορούν αυτή την 
κατηγορία οργάνων. 

4. Για όργανα που φέρουν το σήμα Αρχικού Ελέγχου 
ΕΚ, η υποχρέωση των κρατών μελών που προβλέπεται 
στο άρθρο 2 παράγραφος 3 ισχύει μέχρι το τέλος του 
επόμενου έτους κατά τη διάρκεια του οποίου ετέθη η 
σφραγίδα Αρχικού Ελέγχου ΕΚ, εκτός αν ειδικές Οδη¬ 
γίες της ΕΕ προβλέπουν μεγαλύτερη διάρκεια. 

Αρθρο 10 

1. Οταν ένα όργανο υποβάλλεται σε Αρχικό Έλεγχο 
ΕΚ, η Αρμόδια Υπηρεσία που πραγματοποιεί τον έλεγχο 
καθορίζει: 

α) αν το όργανο ανήκει σε κατηγορία για την οποία 
δεν απαιτείταιΈγκριση τύπου ΕΚ και, σε καταφατική 
περίπτωση, αν τούτο πληροί τις τεχνικές προδιαγρα¬ 
φές κατασκευής και λειτουργίας που καθορίζονται από 
τις ειδικές Οδηγίες της ΕΕ που αφορούν το όργανο 
αυτό 1 

β) αν το όργανο έχει λάβει Έγκριση τύπου ΕΚ και, 
σε καταφατική περίπτωση, αν είναι σύμφωνο προς το 
εγκεκριμένο πρότυπο και τις ειδικές οδηγίες που το 
αφορούν και οι οποίες ισχύουν κατά την ημερομηνία 
χορήγησης αυτής της έγκρισης τύπου ΕΚ. 

2. Ο έλεγχος που πραγματοποιείται κατά τον Αρ¬ 
χικό Έλεγχο ΕΚ αφορά ιδίως, σύμφωνα με τις ειδικές 
οδηγίες: 

α) τα μετρολογικά χαρακτηριστικά 1 

β) τα μέγιστα επιτρεπόμενα σφάλματα 1 

γ) την κατασκευή, κατά το βαθμό που αυτή εξασφα¬ 
λίζει ότι δεν υπάρχει κίνδυνος σημαντικής αλλοίωσης 
των μετρολογικών ιδιοτήτων κατά την κανονική χρήση 
του οργάνου 1 

δ) την ύπαρξη των καθοριζομένων νομίμων επισημάν¬ 
σεων και των πινακίδων ανάγλυφης σφράγισης ή χώρου 
για την σήμανση Αρχικού Ελέγχου ΕΚ. 

Αρθρο 11 

Οταν ένα όργανο υποστεί με επιτυχία τον Αρχικό 
Έλεγχο ΕΚ, σύμφωνα με τις προδιαγραφές της παρού¬ 
σας κοινής υπουργικής απόφασης και των ειδικών Οδη¬ 
γιών της ΕΕ, τότε στο όργανο αυτό τοποθετούνται τα 
σήματα Επιμέρους ή Οριστικού Αρχικού Ελέγχου ΕΚ, 
που περιγράφονται στο ΠΑΡΑΡΤΗΜΑ II, παράγραφος 

3, υπ’ ευθύνη της Διεύθυνσης Μετρολογίας της Γεν. 
Γραμματείας Εμπορίου, του Υπουργείου Ανάπτυξης, 
Ανταγωνιστικότητας, Υποδομών, Μεταφορών και Δι¬ 
κτύων ή από αυτήν εξουσιοδοτημένων εργαστηρίων 
σύμφωνα με τις προϋποθέσεις που προβλέπονται στο 
προαναφερθέν σημείο του εν λόγω ΠΑΡΑΡΤΗΜΑΤΟΣ. 

Αρθρο 12 

Όταν για μια κατηγορία οργάνων που πληρούν τις 
προδιαγραφές μιας ειδικής οδηγίας όπου δεν απαι¬ 
τείται Αρχικός Έλεγχος ΕΚ, ο κατασκευαστής επιθέτει 
υπ’ ευθύνη του επί του οργάνου αυτής της κατηγορίας 
το ειδικό σήμα που περιγράφεται στο ΠΑΡΑΡΤΗΜΑ I 
σημείο 3.4. 

ΚΕΦΑΛΑΙΟ IV 

ΚΟΙΝΕΣ ΔΙΑΤΑΞΕΙΣ ΠΕΡΙ ΕΓΚΡΙΣΕΩΣ ΤΥΠΟΥ 
ΕΚ ΚΑΙ ΠΕΡΙ ΑΡΧΙΚΟΥ ΕΛΕΓΧΟΥ ΕΚ 

Άρθρο 13 

Απαγορεύεται η χρήση επί των οργάνων σημάνσε¬ 
ων ή επιγραφών οι οποίες μπορούν να δημιουργήσουν 
σύγχυση με τα σύμβολα ή σήματα ΕΚ. 

Σε περίπτωση παράβασης με απόφαση του προϊστα¬ 
μένου της Διεύθυνσης Μετρολογίας της Γεν. Γραμ¬ 
ματείας Εμπορίου, του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
ορίζεται στον ενδιαφερόμενο κατασκευαστή/εισαγω- 
γέα/διανομέα προθεσμία για συμμόρφωση. Αν ο ως 
άνω ενδιαφερόμενος δεν συμμορφωθεί, με απόφαση 
του ίδιου οργάνου ανακαλείται η χορηγηθείσα έγκριση 
κυκλοφορίας και επιβάλλονται σε βάρος του οι κυρώ¬ 
σεις που προβλέπονται από τον Αγορανομικό Κώδικα, 
και ταυτόχρονα τα όργανα αποσύρονται με ευθύνη και 
δαπάνες του ενδιαφερομένου. 

Άρθρο 14 

Η Δ/νση Μετρολογίας της Γεν. Γραμματείας Εμπορί¬ 
ου, του Υπουργείου Ανάπτυξης, Ανταγωνιστικότητας, 
Υποδομών, Μεταφορών και Δικτύων γνωρίζει στα λοι¬ 
πά κράτη μέλη και στην Κομισιόν, τις Υπηρεσίες, τους 
Οργανισμούς και τα Ινστιτούτα τα οποία είναι δεόντως 
εξουσιοδοτημένα να διενεργούν τους ελέγχους που 
προβλέπονται από την παρούσα υπουργική απόφαση 
και από τις ειδικές Οδηγίες της ΕΕ και να χορηγούν 
τα Πιστοποιητικά Εγκρίσεως τύπου ΕΚ καθώς και να 
θέτουν τα σήματα Αρχικού ελέγχου ΕΚ. 

Αρθρο 15 

Οι νόμιμες επιγραφές πρέπει να συντάσσονται στην 
Ελληνική γλώσσα. 

ΚΕΦΑΛΑΙΟ V - 

ΕΛΕΓΧΟΙ ΤΩΝ ΕΝ ΧΡΗΣΕΙ ΟΡΓΑΝΩΝ 

Άρθρο 16 

Οι ειδικές Οδηγίες της ΕΕ ορίζουν τις απαιτήσεις των 
ελέγχων για τα εν χρήσει όργανα τα οποία φέρουν σύμ¬ 
βολα και σήματα ΕΚ και, ιδίως, τα μέγιστα επιτρεπόμενα 
σφάλματα κατά τη χρήση τους. Εάν οι εθνικές διατάξεις 
σχετικά με τα όργανα που δεν φέρουν σύμβολα ή σή¬ 
ματα ΕΚ προβλέπουν λιγότερο αυστηρές απαιτήσεις, 
οι απαιτήσεις αυτές μπορούν να αποτελέσουν κριτήρια 
για τους ελέγχους. 


ΚΕΦΑΛΑΙΟ VI - 
ΠΡΟΣΑΡΜΟΓΗ ΤΩΝ ΟΔΗΓΙΩΝ 
ΣΤΗΝ ΤΕΧΝΟΛΟΓΙΚΗ ΠΡΟΟΔΟ 

Αρθρο 17 

Οι τροποποιήσεις που είναι αναγκαίες για την προσαρ¬ 
μογή στην τεχνολογική πρόοδο των ΠΑΡΑΡΤΗΜΑΤΩΝ I 
και II του άρθρου 22 της παρούσας κοινής υπουργικής 
απόφασης και των Παραρτημάτων των ειδικών Οδηγιών 
που αναφέρονται στο άρθρο 2 θεσπίζονται από την Κο¬ 
μισιόν. Τα μέτρα αυτά, που αποσκοπούν σε τροποποίηση 
μη ουσιωδών στοιχείων της παρούσας κοινής υπουργικής 
απόφασης και των ειδικών Οδηγιών, θεσπίζονται σύμφω¬ 
να με την κανονιστική διαδικασία με έλεγχο στην οποία 
παραπέμπει το άρθρο 18 παράγραφος 2. 

Ωστόσο, η διαδικασία αυτή δεν εφαρμόζεται ούτε 
για το κεφάλαιο σχετικά με τις μονάδες μετρήσεως 
του αυτοκρατορικού συστήματος του Παραρτήματος 
της Οδηγίας για τις μονάδες μετρήσεως ούτε για τα 
Παραρτήματα που αφορούν τις σειρές ποσοτήτων προ- 
συσκευασμένων προϊόντων, των Οδηγιών για τα προ- 
συσκευασμένα προϊόντα. 

Αρθρο 18 

1. Η Κομισιόν επικουρείται από την Επιτροπή για την 
προσαρμογή στην τεχνολογική πρόοδο των οδηγιών 
που αναφέρονται στο άρθρο 17. 

2. Στις περιπτώσεις που γίνεται μνεία της παρούσας 
παραγράφου, εφαρμόζεται το άρθρο 5α, παράγραφοι 
1 έως 4 και το άρθρο 7 της απόφασης 1999/468/ΕΚ, 
τηρουμένων των διατάξεων του άρθρου 8 αυτής. 

ΚΕΦΑΛΑΙΟ VII 
ΤΕΛΙΚΕΣ ΔΙΑΤΑΞΕΙΣ 

Αρθρο 19 

Κάθε απόφαση λαμβανόμενη δυνάμει των διατάξεων 
εφαρμογής της παρούσας κοινής υπουργικής απόφασης 
και των ειδικών Οδηγιών της ΕΕ που αφορούν τα εν 
λόγω όργανα, σχετικά με την άρνηση χορηγήσεως ή 
παρατάσεως Εγκρίσεως τύπου ΕΚ, την ανάκληση τέ¬ 
τοιας εγκρίσεως, την άρνηση διεξαγωγής 

Αρχικού Ελέγχου ΕΚ ή απαγορεύσεως θέσεως σε 
κυκλοφορία στην αγορά ή διαθέσεως σε χρήση, αιτι¬ 
ολογείται λεπτομερώς. Η εν λόγω άρνηση, ανάκληση 
ή απαγόρευση κοινοποιείται στον ενδιαφερόμενο με 
ένδειξη των μέσων προσφυγής που διαθέτει βάσει των 
ισχυουσών νομοθεσιών των κρατών μελών καθώς και 
των προθεσμιών υποβολής των εν λόγω προσφυγών. 

Αρθρο 20 

Η Δ/νση Μετρολογίας της Γ εν. Γ ραμματείας Εμπορίου, 
του Υπουργείου Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων κοινοποιεί στην Κομι¬ 
σιόν το κείμενο των ουσιωδών διατάξεων εσωτερικού 
δικαίου τις οποίες θεσπίζουν στον τομέα που διέπεται 
από την παρούσα κοινή υπουργική απόφαση. 

Αρθρο 21 
Καταργήσεις 

Καταργείται το ΠΔ. 1156/1981 (ΦΕΚ 284/τ.Β730-09-1981) 
σε συμμόρφωση με την Οδηγία 71/316/ΕΟΚ του Συμβου¬ 
λίου (ΕΕ Ι_ 202 της 6.9.1971, σ. 1) και οι τροποποιήσεις 
αυτού: 

κοινή υπουργική απόφαση Φ3-1970/1984 (ΦΕΚ 903/τ.Β'/ 
28-12-1984) σε συμμόρφωση με την Οδηγία 83/575/ΕΟΚ 
του Συμβουλίου (ΕΕ Ι_ 332 της 28.11.1983, σ. 43) 
κοινή υπουργική απόφαση Φ3-1177/1987 (ΦΕΚ 779/τ.Β7 
31-12-1987) σε συμμόρφωση με την Οδηγία 87/354/ΕΟΚ του 
Συμβουλίου (ΕΕ 1_ 192 της 11.7.1987, σ. 43) και την Οδηγία 
87/355/ΕΟΚ του Συμβουλίου (ΕΕ 1_ 192 της 11.7.1987, σ. 46) 
κοινή υπουργική απόφαση Φ2-2525 (ΦΕΚ 1684/τ.Β7 
23-08-2007) σε συμμόρφωση με την Οδηγία 2006/96/ 
ΕΚ του Συμβουλίου(ΕΕ ί 363 της 20.12.2006, σ. 81) 
κοινή υπουργική απόφαση Φ2-2314 (ΦΕΚ 1252/τ.Β7 
20-06-2007) σε συμμόρφωση με την Οδηγία 2007/13/ 
ΕΚ της Κομισιόν (ΕΕ Ι_ 73 της 13.3.2007, σ. 10) 

Άρθρο 22 

Προσαρτώνται στην απόφαση αυτή και αποτελούν 
αναπόσπαστο μέρος της, τα Παραρτήματα I και II της 
Οδηγίας 2009/34/ΕΚ, τα οποία έχουν ως ακολούθως: 

ΠΑΡΑΡΤΗΜΑ I 
ΕΓΚΡΙΣΗ ΤΥΠΟΥ ΕΚ 

1. Αίτηση για έγκριση ΕΚ 

1.1. Η αίτηση και η σχετική αλληλογραφία καθώς και τα 
δικαιολογητικά τα οποία επισυνάπτονται συντάσσονται 
στην Ελληνική γλώσσα. 

Ο αϊτών απευθύνει συγχρόνως σε όλα τα κράτη μέλη 
ένα αντίτυπο της αιτήσεώς του. 

1.2. Η αίτηση περιέχει τα ακόλουθα στοιχεία: 

α) το όνομα και τη διεύθυνση του κατασκευαστή ή της 
επιχειρήσεως, του εντολοδόχου του ή του αιτούντος· 
β) την κατηγορία του οργάνου· 
γ) την προβλεπόμενη χρήση 1 
δ) τα μετρολογικά χαρακτηριστικά 1 
ε) την ενδεχομένη εμπορική ονομασία ή τον τύπο 
του οργάνου. 

1.3. Η αίτηση συνοδεύεται από δύο αντίτυπα των ανα¬ 
γκαίων για την εξέτασή της δικαιολογητικών και ιδίως: 

1.3.1. Μια περιγραφή αφορώσα ιδιαιτέρως: 

α) την κατασκευή και τη λειτουργία του οργάνου 1 
β) τις διατάξεις προστασίας οι οποίες εξασφαλίζουν 
την καλή λειτουργία 1 

γ) τις διατάξεις ρυθμίσεως και διευθετήσεως 1 
δ) τις θέσεις τις προβλεπόμενες για: 

• τα σήματα ελέγχου, 

• τις σφραγίδες (εφόσον συντρέχει λόγος) 

1.3.2. Τα γενικά σχέδια συναρμολογήσεως και όπου 
είναι αναγκαίο λεπτομερή κατασκευαστικά σχέδια των 
σημαντικότερων εξαρτημάτων. 

1.3.3. Ένα παραστατικό σχέδιο που περιγράφει τις 
αρχές λειτουργίας και, αν χρειάζεται, μια φωτογραφία. 

1.4. Η αίτηση συνοδεύεται, εφόσον συντρέχει περίπτω¬ 
ση, από δικαιολογητικά σχετικά με τις ήδη χορηγηθεί- 
σες εθνικές εγκρίσεις. 

2. Εξέταση για έγκριση ΕΚ 

2.1. Η εξέταση συνίσταταί: 

2.1.1. Στη μελέτη των δικαιολογητικών εγγράφων και 
εξέταση των μετρολογικών χαρακτηριστικών του προ¬ 
τύπου στα εργαστήρια της μετρολογικής υπηρεσίας, 
εξουσιοδοτημένα εργαστήρια ή στον τόπο κατασκευής, 
παραδόσεως ή εγκαταστάσεως. 

2.1.2. Μόνο στην εξέταση των υποβληθέντων δικαιολο- 
γητικών εγγράφων, αν τα μετρολογικά χαρακτηριστικά 
του προτύπου είναι γνωστά με λεπτομέρεια. 


2.2. Η εξέταση καλύπτει την όλη απόδοση του ορ¬ 
γάνου υπό τις συνήθεις συνθήκες χρήσεως. Υπ’ αυτές 
τις συνθήκες, το όργανο αυτό πρέπει να διατηρεί τις 
απαιτούμενες μετρολογικές ιδιότητες. 

2.3. Η φύση και ο σκοπός της εξετάσεως της προ- 
βλεπομένης στο σημείο 2.1 δύνανται να καθορισθούν 
δί ειδικών Οδηγιών της ΕΕ. 

2.4. Η μετρολογική υπηρεσία δύναται να αξιώσει από 
τον αιτούντα να θέσει στη διάθεσή της τα πρότυπα 
[σταθμών] και τα κατάλληλα [βοηθητικά] μέσα σε υλι¬ 
κό και σε προσωπικό για την εκτέλεση των δοκιμών 
εγκρίσεως ΕΚ. 

3. Πιστοποιητικό ΕΚ και σύμβολο εγκρίσεως 

3.1. Το Πιστοποιητικό αναγράφει τα αποτελέσματα της 
εξετάσεως του προτύπου και καθορίζει τις άλλες απαι¬ 
τήσεις που πρέπει να πληροί. Συνοδεύεται από τεχνικές 
περιγραφές, σχέδια και σκαριφήματα αναγκαία για την 
αναγνώριση του προτύπου και για την επεξήγηση της 
λειτουργίας του. Το σήμα εγκρίσεως το προβλεπόμενο 
στο άρθρο 5 συνίσταταί από ένα τυποποιημένο γράμμα 
«ε» περιέχον: 

• στο ανώτερο ήμισυ, το διακριτικό κεφαλαίο(-α) 
γράμμα (-τα) του κράτους μέλους το οποίο χορήγησε 
την έγκριση (Β για το Βέλγιο, ΒΘ για τη Βουλγαρία, ΟΖ 
για τη Τσεχική Δημοκρατία, ϋΚ για τη Δανία, ϋ για τη 
Γερμανία, Ε3Τ για την Εσθονία, ΙΒΙ για την Ιρλανδία, 
Ε1_ για την Ελλάδα, Ε για την Ισπανία, Ρ για τη Γαλλία, 
I για την Ιταλία, ΟΥ για την Κύπρο, IV για τη Λεττονία, 
□Γ για τη Λιθουανία, ί για το Λουξεμβούργο, Η για την 
Ουγγαρία, Μ για τη Μάλτα, ΝΙ_ για τις Κάτω Χώρες, Α 
για την Αυστρία, Ρ1_ για την Πολωνία, Ρ για την Πορτο¬ 
γαλία, ΒΟ για τη Ρουμανία, 81 για τη Σλοβενία, δΚ για 
τη Σλοβακία, ΡΙ για τη Φινλανδία, 8 για τη Σουηδία, υκ 
για το Ηνωμένο Βασίλειο) και τα δύο τελευταία ψηφία 
του έτους έγκρισης, 

• στο κάτω μέρος, μια ένδειξη καθοριζομένη από τη 
μετρολογική υπηρεσία η οποία εξέδωσε την έγκριση 
(αριθμός αναγνωρίσεως). 

Παράδειγμα του σήματος εγκρίσεως απεικονίζεται 
στο σημείο 6.1. 

3.2. Σε περίπτωση εγκρίσεως ΕΚ περιορισμένης ισχύ¬ 
ος, το σήμα συμπληρώνεται από το γράμμα Ρ, έχον τις 
ίδιες διαστάσεις όπως και το τυποποιημένο γράμμα «ε» 
και τοποθετείται πριν από το γράμμα αυτό. 

Παράδειγμα του σήματος εγκρίσεως απεικονίζεται 
στο σημείο 6.2. 

3.3. Για τα όργανα που δεν απαιτείται η έγκριση τύπου 
ΕΚ, το σήμα που αναφέρεται στο άρθρο 6 είναι το ίδιο 
με το σήμα εγκρίσεως ΕΚ, με τη διαφορά ότι το τυπο¬ 
ποιημένο γράμμα «ε» αντιστρέφεται συμμετρικώς γύρω 
από έναν κάθετο άξονα και δεν περιλαμβάνεται καμία 
ένδειξη, εκτός αν άλλως ορίζουν οι ειδικές οδηγίες. 

Πρότυπο του σήματος αυτού απεικονίζεται στο ση¬ 
μείο 6.3. 

3.4. Γ ια τα όργανα που δεν απαιτείται αρχικός έλεγ¬ 
χος ΕΚ, το σήμα το προβλεπόμενο στο άρθρο 12 είναι 
το ίδιο με το σήμα εγκρίσεως ΕΚ περικλειόμενο από 
ένα εξάγωνο. 

Παράδειγμα του σήματος απεικονίζεται στο σημείο 

6.4. 

3.5. Τα σύμβολα τα προβλεπόμενο στα σημεία 3.1 έως 
3.4 και τοποθετούμενα από τον κατασκευαστή σύμφωνα 
προς τις διατάξεις της παρούσας οδηγίας πρέπει να 

είναι ορατά, ευανάγνωστα και ανεξίτηλα επί εκάστου 
οργάνου και επί εκάστης συμπληρωματικής συσκευής 
υποβαλλόμενης στον έλεγχο. Αν η τοποθέτηση παρου¬ 
σιάζει δυσκολίες τεχνικής φύσεως, εξαιρέσεις δύνανται 
να προβλεφθούν σε ειδικές Οδηγίες της ΕΕ ή να γίνουν 
αποδεκτές μετά από συμφωνία μεταξύ των μετρολογι- 
κών υπηρεσιών των κρατών μελών. 

4. Κατάθεση υποδείγματος του προτύπου οργάνου 

Σε περιπτώσεις προβλεπόμενες από ειδικές Οδηγίες, 

η υπηρεσία η οποία παρεχώρησε την έγκριση μπο¬ 
ρεί να απαιτήσει αν το κρίνει αναγκαίο την κατάθεση 
υποδείγματος ενός προτύπου του οργάνου το οποίο 
έλαβε την έγκριση. Αντί αυτού του υποδείγματος προ¬ 
τύπου οργάνου, η υπηρεσία δύναται να εγκρίνει την 
κατάθεση τμημάτων του οργάνου, μακετών ή σχεδίων 
και να κάμει μνεία περί τούτου επί του Πιστοποιητικού 
Εγκρίσεως ΕΚ. 

5. Ανακοίνωση της εγκρίσεως 

5.1. Παραλλήλως προς την κοινοποίηση στον ενδιαφε¬ 
ρόμενο αποστέλλονται στην Κομισιόν και τα άλλα κράτη 
μέλη τα αντίγραφα του Πιστοποιητικού Εγκρίσεως ΕΚ. 
Τα κράτη μέλη μπορούν επίσης, αν το επιθυμούν, να 
λάβουν αντίγραφα των εκθέσεων των μετρολογικών 
εξετάσεων. 

5.2. Η ανάκληση μιας Εγκρίσεως τύπου ΕΚ και των άλ¬ 
λων στοιχείων επικοινωνίας που αφορούν στην έκταση 
και την ισχύ της Εγκρίσεως τύπου ΕΚ υπόκεινται ομοίως 
στη διαδικασία [δημοσιεύσεως] ανακοίνωσης η οποία 
προβλέπεται στο σημείο 5.1. 

5.3. Το κράτος μέλος το οποίο αρνείται μια έγκριση 
ΕΚ τύπου ενημερώνει περί αυτού τα άλλα κράτη μέλη 
και την Κομισιόν. 

6. Σήματα σχετικά με την έγκριση ΕΚ τύπου 

6.1. Σήμα εγκρίσεως ΕΚ τύπου: Παράδειγμα: 

6.1. Σήμα εγκρίσεως ΕΚ τύπου: Παράδειγμα: 



Έγκριση ΕΚ τύπου εκδοθείσα από τη μετρολογική 
υπηρεσία της Γερμανίας το 1971 (βλέπε σημείο 3.1 πρώ¬ 
τη περίπτωση). Αριθμός αναγνωρίσεως της Εγκρίσεως 
τύπου ΕΚ (βλέπε σημείο 3.1 δεύτερη περίπτωση). 

6.2. Σήμα εγκρίσεως ΕΚ τύπου περιορισμένης ισχύος 
(βλέπε σημείο 3.2). Παράδειγμα: 



Έγκριση τύπου ΕΚ περιορισμένης ισχύος εκδοθείσα 
από τη μετρολογική υπηρεσία της Γερμανίας το 1971. 
Αριθμός αναγνωρίσεως της εγκρίσεως ΕΚ τύπου περι¬ 
ορισμένης ισχύος. 


6.3. Σήμα εξαίρεσης από τηνΈγκριση τύπου ΕΚ (βλέπε 
σημείο 3.3) Παράδειγμα: 



6.4. Σήμα Εγκρίσεως τύπου ΕΚ σε περίπτωση εξαίρε¬ 
σης ΕΚ του Αρχικού Ελέγχου (βλέπε σημείο 3.4). Πα¬ 
ράδειγμα: 



Έγκριση τύπου ΕΚ εκδοθείσα από τη Μετρολογική 
Υπηρεσία της Γ ερμανίας το 1971. Αριθμός αναγνωρίσεως 
της εγκρίσεως τύπου ΕΚ. 

ΠΑΡΑΡΤΗΜΑ II 
ΑΡΧΙΚΟΣ ΕΛΕΓΧΟΣ ΕΚ 

1. Γ ενικά σημεία 

1.1. Ο Αρχικός Έλεγχος ΕΚ δύναται να πραγματοποιη¬ 
θεί σε ένα ή περισσότερα στάδια (συνήθως δύο). 

1.2. Με την επιφύλαξη των διατάξεων των ειδικών 
Οδηγιών της ΕΕ: 

1.2.1. Ο Αρχικός Έλεγχος ΕΚ πραγματοποιείται σε ένα 
μόνο στάδιο επί των οργάνων τα οποία αποτελούν ένα 
ενιαίο σύνολο κατά την εξαγωγή από το εργοστάσιο, 
δηλαδή επ’ αυτών τα οποία δύνανται, θεωρητικά, να 
μεταφερθούν στον τόπο εγκαταστάσεώς τους άνευ 
προτέρας αποσυναρμολογήσεώς τους. 

1.2.2. Ο Αρχικός Έλεγχος ΕΚ πραγματοποιείται σε δύο 
ή περισσότερα στάδια για τα όργανα των οποίων η 
ορθή λειτουργία εξαρτάται από τις συνθήκες εγκατα- 
στάσεως ή χρήσεως. 

1.2.3. Το πρώτο στάδιο της διαδικασίας του ελέγχου 
οφείλει να εξασφαλίσει, ιδίως, ότι το όργανο συμφωνεί 
με το εγκεκριμένο πρότυπο ή, για τα όργανα τα απαλ¬ 
λαγμένα της Εγκρίσεως τύπου ΕΚ, ότι συμφωνούν με 
τις σχετικές διατάξεις οι οποίες τα αφορούν. 

2. Τόπος του Αρχικού Ελέγχου ΕΚ 

2.1. Αν οι ειδικές Οδηγίες της ΕΕ δεν καθορίζουν τον 
τόπο ελέγχου, τα όργανα το οποία πρέπει να ελεγχθούν 
σε ένα μόνο στάδιο, ελέγχονται σε τόπο ο οποίος έχει 
επιλεγεί από την ενδιαφερόμενη μετρολογική υπηρεσία. 

2.2. Τα όργανα τα οποία πρέπει να ελεγχθούν σε δύο 
ή περισσότερα στάδια ελέγχονται από την κατά τόπο 
αρμόδια μετρολογική υπηρεσία. 

2.2.1. Το τελευταίο στάδιο του ελέγχου πραγματοποι¬ 
είται υποχρεωτικά στον τόπο εγκαταστάσεώς. 

2.2.2. Τα άλλα στάδια ελέγχου πραγματοποιούνται 
όπως προβλέπεται στο σημείο 2.1. 

2.3. Ειδικότερα όταν ο έλεγχος πραγματοποιείται 
εκτός του γραφείου ελέγχου, η μετρολογική υπηρεσία 
η πραγματοποιούσα τον έλεγχο δύναται να αξιώσει 
από τον αιτούντα: 

• να θέσει στη διάθεσή της πρότυπα όργανα και τα 
κατάλληλα μέσα από άποψη υλικού και προσωπικού για 
την εκτέλεση της επαλήθευσης 

• ένα αντίγραφο του Πιστοποιητικού Εγκρίσεως ΕΚ. 

3. Σήματα Αρχικού Ελέγχου ΕΚ 

3.1. Περιγραφή των σημάτων Αρχικού Ελέγχου ΕΚ. 

3.1.1. Υπό την επιφύλαξη των διατάξεων των ειδικών 
Οδηγιών της ΕΕ, τα σήματα Αρχικού Ελέγχου ΕΚ τα 
οποία τίθενται σύμφωνα με το σημείο 3.3 είναι τα ακό¬ 
λουθα: 

3.11.1. Το σήμα Οριστικού Αρχικού Ελέγχου ΕΚ αποτε- 
λείται από δυο σημάνσεις: 

α) Η πρώτη συνίσταται από το μικρό γράμμα «θ» πε- 
ριέχον: 

• στο ανώτερο ήμισυ, το διακριτικό κεφαλαίο(α) γράμ¬ 
μα (γράμματα) του κράτους μέλους στο οποίο διεξήχθη 
ο αρχικός έλεγχος (Β για το Βέλγιο, ΒΟ για τη Βουλ¬ 
γαρία, ΟΖ για τη Τσεχική Δημοκρατία, ϋΚ για τη Δανία, 
ϋ για τη Γερμανία, Ε8Τ για την Εσθονία, ΙΒ1 για την 
Ιρλανδία, Ε1 για την Ελλάδα, Ε για την Ισπανία, Ρ για 
τη Γαλλία, I για την Ιταλία, ΟΥ για την Κύπρο, IV για τη 
Λεττονία, 1_Τ για τη Λιθουανία, Ι_ για το Λουξεμβούργο, 
Η για την Ουγγαρία, Μ για τη Μάλτα, ΝΙ_ για τις Κάτω 
Χώρες, Α για την Αυστρία, Ρ1 για την Πολωνία, Ρ για 
την Πορτογαλία, ΒΟ για τη Ρουμανία, 31 για τη Σλοβε¬ 
νία, 3Κ για τη Σλοβακία, ΡΙ για τη Φινλανδία, 3 για τη 
Σουηδία, ΨΚ για το ΡΙνωμένο Βασίλειο) μαζί με έναν ή 
δύο αριθμούς, όπου απαιτείται, οι οποίοι προσδιορίζουν 
την εδαφική ή διοικητική υποδιαίρεση, 

• στο κατώτερο ήμισυ, τον αριθμό αναγνωρίσεως του 
ελεγκτού ή του γραφείου ελέγχου, 

β) Η δεύτερη σήμανση συνίσταται από τα δύο τε¬ 
λευταία ψηφία του έτους ελέγχου περιεχόμενα σε ένα 
εξαγωνικό περίγραμμα. 

3.1.12. Το σήμα Επιμέρους Αρχικού Ελέγχου ΕΚ συνί- 
σταται μόνο εκ του πρώτου αποτυπώματος. Χρησιμεύει 
επίσης ως μέσο σφράγισης. 


3.2. Σχήμα και διαστάσεις των σημάτων 

3.2.1. Το σχήμα, οι διαστάσεις και τα περιγράμματα των 
γραμμάτων και των ψηφίων των προβλεπομένων για τα 
σήματα Αρχικού Ελέγχου ΕΚ στο σημείο 3.1 προσδιορί¬ 
ζονται από τα επισυναπτόμενα σχέδια, τα δύο πρώτα 
παριστάνουν τα διάφορα τμήματα της σφραγίδας ση- 
μάνσεως και η τρίτη παριστάνει ένα παράδειγμα μιας 
σφραγίδας σημάνσεως. 

Οι διαστάσεις που αναφέρονται στα σχέδια έχουν 
σχετικές τιμές και είναι συνάρτηση της διαμέτρου του 
κύκλου που περιγράφει το πεζό γράμμα «θ» και το πεδίο 
του εξαγώνου. 

Οι πραγματικές διάμετροι των περιγεγραμμένων κύ¬ 
κλων στις σημάνσεις είναι 1,6 πιπι, 3,2 πιπη, 6,3 πιπι και 
12,5 πιπι. 

3.2.2. Οι μετρολογικές υπηρεσίες των κρατών μελών 
προβαίνουν σε αμοιβαία ανταλλαγή των προτύπων σχε¬ 
δίων των σημάτων Αρχικού Ελέγχου ΕΚ, των συμφώνων 
με τα επισυναπτόμενα πρότυπα σχέδια. 

3.3. Τοποθέτηση των σημάτων 

3.3.1. Το σήμα του Οριστικού Αρχικού Ελέγχου ΕΚ το¬ 
ποθετείται στο σημείο το προβλεπόμενο για το λόγο 
αυτόν επί του οργάνου εφόσον αυτό ελέγχθηκε πλήρως 
και αναγνωρίστηκε ως σύμφωνο με τις απαιτήσεις ΕΚ. 

3.3.2. Το σήμα Επιμέρους Αρχικού Ελέγχου ΕΚ τοπο¬ 
θετείται: 

3.3.2.1 Στην περίπτωση ελέγχου σε περισσότερα στά¬ 
δια επί του οργάνου ή ενός μέρους του οργάνου το 
οποίο πληροί τους προβλεπομένους όρους για διερ¬ 
γασίες άλλες από αυτές οι οποίες γίνονται στο χώρο 
εγκαταστάσεως, στο χώρο τοποθετήσεως της ημερο¬ 
μηνίας σήμανσης ή σε κάθε άλλο χώρο προβλεπόμενο 
στις ειδικές Οδηγίες της ΕΕ. 

3.3.2.2. Ως σφραγίδα σημάνσεως σε όλες τις περι¬ 
πτώσεις και στους χώρους τους προβλεπομένους στις 
ειδικές Οδηγίες της ΕΕ. 

Αρθρο 23 
Έναρξη ισχύος 

Η ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαρτίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήϋρ://νννννν.β1.9Γ - ε-πιαϊΙ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02007460104130012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































